250. slavna oslobodilačka brigada
1. tuzlanska brigada TO formirana je 16. maja 1992. godine. Pripadala je 2. korpusu Armije RBiH. Komandant 1. tuzlanske brigade bio je Ekrem Šehović. Kroz 1. tuzlansku prošlo je oko 4.600 boraca, a život je izgubilo 256 pripadnika ove brigade. Formirana je 16. maja 1992. po naređenju komandanta Općinskog štaba TO Tuzla. Na dan formiranja brigada se sastojala od dva bataljona, no ljudstvo će se vremenom povećavati. Prvi bataljon se sastojao od zvorničke, vlaseničke i srebreničko-bratunačke čete, od izbjeglica iz tih krajeva. Od maja do novembra 1992. godine bio je raspoređen i izvodio borbena dejstva na kalesijsko-zvorničkom ratištu. Prvi komandant 1. bataljona bio je kapetan Mirsad Fidahić (posthumno unaprijeđen u čin brigadira). Drugi bataljon se sastojao od boraca iz: Ši Sela, Pasaca, Par Sela, Soline i dvije čete iz Tuzle. Prvi komandant 2. bataljona bio je kapetan Franjo Krešić. Treći bataljon formiran je jula 1992. godine, a prvi komandant bio je major Hajrudin Kunosić. Preimenovana je u 1. motorizovanu brigadu 27. marta 1993. Kasnije će dobiti ime 250. motorizovana brigada. 24. maja 1995. ponovo će biti preimenovana, ovaj put u 250. slavnu oslobodilačku brigadu.